open-index/open-wikipedia-markdown huggingface dataset:
संयुक्त अरब अमीरात

**संयुक्त अरब अमीरात** (UAE) मध्यपूर्व एशिया में स्थित एक देश है। सन् १८७३ से १९४७ तक यह ब्रिटिश भारत के अधीन रहा। उसके बाद इसका शासन लंदन के विदेश विभाग से संचालित होने लगा। १९७१ में फारस की खाड़ी के सात शेख राज्यों आबू धाबी, शारजाह, दुबई, उम्म अल कुवैन, अजमान, फुजइराह तथा रस अल खैमा को मिलाकर स्वतंत्र संयुक्त अरब अमीरात की स्थापना हुई। इसमें रास अल खैमा १९७२ में शामिल हुआ।

19वीं सदी में यूनाइटेड किंगडम  और अनेक अरब शेखों के बीच हुई संधि की वजह से 1971 से पहले संयुक्त अरब अमीरात को युद्धविराम संधि राज्य के नाम से जाना जाता था। इसके अलावा क्षेत्र के अमीरात की वजह से 18वीं शताब्दी से लेकर 20वीं शताब्दी के शुरुआत तक इसे पायरेट कोस्ट के नाम से भी जाना जाता था। 1971 के संविधान के आधार पर संयुक्त अरब अमीरात की राजनैतिक व्यवस्था आपस में जुड़े कई प्रबंधकीय निकायों से मिलकर बनी है। इस्लाम देश का राष्ट्रीय धर्म और अरबी राष्ट्रीय भाषा है। तेल भंडार के मामले में दुनिया का छठवां सबसे बड़ा देश संयुक्त अरब अमीरात की अर्थव्यवस्था मध्यपूर्व में सबसे विकसित है।

अंगूठाकार|Mapa economica del Golf Persic
[अंगूठाकार|[Aviation Club Tennis Centre|Dubai Tennis Stadium]]
[अंगूठाकार|A traditional ''[souk'' in Deira, Old Dubai]]
[दाएँ|अंगूठाकार|Dubai Metro Red Line [Viaduct on 22 November 2007]]
बाएँ|अंगूठाकार|Jebel Ali station (now UAE Exchange) under construction in May 2008
[दाएँ|अंगूठाकार|[Ibn Battuta Mall station on the Red line]]
अंगूठाकार

## इन्हें भी देखें
* [आदिल अल-फ़हीम]

== सन्दर्भ ==


==बाहरी कड़ियाँ==
*[https://web.archive.org/web/20190212014436/https://www.bbc.com/hindi/international-47190615 संयुक्त अरब अमीरात के लिए भारत इतना विशेष क्यों है?]





[श्रेणी:नैऋत्य जंबुद्वीप
श्रेणी:एशिया के देश
श्रेणी:संयुक्त अरब इमारात
श्रेणी:अरब लीग के देश
मुकदमा

कानून में **मुकदमा** एक नागरिक-क्रिया है जो किसी न्यायालय के समक्ष की जाती है। इसमें अभ्यर्थी (plaintiff) न्यायालय से विधिक उपचार या साम्या (equitable remedy) की याचना करता है। अभ्यर्थी की शिकायत पर एक या अधिक प्रतिवादी (defendant) अपनी सफाई देते हैं। यदि अभ्यर्थी सफल होता है तो न्यायालय उसे उसके अधिकारों को लागू कराने, क्षतिपूर्ति (damages) दिलवाने आदि का आदेश देता है।

## इन्हें भी देखें
* वकील
* अभिभाषक
* याचिका

## बाहरी कड़ियाँ
* अभिभाषक वाणी
* nibandh-viveki ray.htm मुकदमेबाजी का मनोविज्ञान  (विवेकी राय)

श्रेणी:विधि
*
श्रेणी:न्यायिक पारिभाषिकी
सहेलियों की बाड़ी

**सहेलियों की बाड़ी** (Courtyard of Maiden) भारतीय राज्य राजस्थान के उदयपुर ज़िले का प्रमुख और एक लोकप्रिय उद्यान तथा दर्शनीय स्थल है। इसका निर्माण महाराणा संग्राम सिंह ने करवाया था। उद्यान के पास एक संग्रहालय भी है।

## इतिहास

**सहेलियों की बाड़ी** एक अड़तालीस जवान महिलाओं का समूह था जिसे उदयपुर की राजकुमारी के दहेज़ के तौर पर दिया गया था। इसलिए उनके लिए इस उद्यान का निर्माण करवाया था। उद्यान में बहुत ही सुन्दर कमल के ताल एवं फूल है साथ ही संगमरमर के मंडप और हाथी के आकार के फव्वारे है जो कि अभूतपूर्व लगते हैं

यह उद्यान फतेहसागर झील के निकट स्थित है जिसका निर्माण राजकीय महिलाओं के लिए १७१० से १७३४ ईस्वी में महाराणा संग्राम सिंह ने करवाया था।
लेकिन कुछ प्रमाणों के अनुसार इस उद्यान  की संरचना खुद महाराणा सांगा ने तैयार की थी और फिर अपनी महारानी को दिया था। इनके अलावा यह भी मिलता है कि ये ४८ सहेलियां महारानी के दहेज़ के रूप में भेंट की थी। यह उद्यान राजकीय महिलाओं के लिए काफी अच्छा और सुंदर रहा।

## बाहरी कड़ियाँ

*फ़्लिकर पर फ़ोटो

## सन्दर्भ

श्रेणी:उदयपुर के पर्यटन स्थल
गति (भौतिकी)

right|thumb|300px|किसी ग्रह के चारो ओर उसके किसी उपग्रह की गति; इसमें ग्रह के ताक्षणिक वेग और त्वरण की दिशा पर ध्यान दीजिये।
अंगूठाकार|स्प्रिंग द्वारा लटका द्रव्यमान सरल आवर्त गति कर रहा है
अंगूठाकार
यदि कोई वस्तु अन्य वस्तुओं की तुलना में समय के सापेक्ष में स्थान परिवर्तन करती है, तो वस्तु की इस अवस्था को **गति** (motion/मोशन) कहा जाता है।

सामान्य शब्दों में गति का अर्थ - वस्तु की स्थिति में परिवर्तन गति कहलाती है।

गति (Motion)= यदि कोई वस्तु अपनी स्थिति अपने चारों ओर कि वस्तुओं की अपेक्षा बदलती रहती है तो वस्तु की इस स्थिति को गति कहते है। 
जैसे- नदी में चलती हुई नाव, वायु में उडता हुआ वायुयान आदि।

## परिभाषाएँ
**दूरी** (distance): किसी दिए गए समयान्तराल में वस्तु द्वारा तय किए गए मार्ग की लंबाई को दूरी कहते हैं। यह एक अदिश राशि है। यह सदैव धनात्मक (+ve) होती हैं।

**विस्थापन** (displacement): एक निश्चित दिशा में दो बिन्दुओं के बीच की लंबवत दूरी को विस्थापन कहते है। यह सदिश राशि है। इसका S.I. मात्रक मीटर है। विस्थापन धनात्मक, ऋणात्मक और शून्य कुछ भी हो सकता है।

**चाल** (speed): किसी वस्तु के दूरी की दर को चाल कहते हैं। अथार्त **चाल = दूरी / समय** यह एक अदिश राशि है। इसका S.I. मात्रक मीटर/सेकंड है।

**वेग** (velocity ): किसी वस्तु के विस्थापन की दर को या एक निश्चित दिशा में प्रति सेकंड वस्तु द्वारा तय की विस्थापन को वेग कहते हैं। यह एक सदिश राशि है। इसका S.I. मात्रक मीटर/सेकंड है।
**संवेग**(momentum): किसी वस्तु के द्रव्यमान और वेग का गुणनफल उस वस्तु का संवेग कहलाता है।
: संवेग = वेग × द्रव्यमान  
: SI मात्रक- किग्रा × मी/से

**त्वरण** (acceleration): किसी वस्तु के वेग में परिवर्तन की दर को त्वरण कहते हैं। इसका S.I. मात्रक मी/से2 है। यदि समय के साथ वस्तु का वेग घटता है तो त्वरण ऋणात्मक होता है, जिसे **मंदन** (retardation ) कहते हैं।

;गति के प्रकार

(१) **रैखिक गति**- जब कोई वस्तु किसी सरल या वर्क रेखा पर गति करती है, तो इस प्रकार की गति को रैखिक गति कहते है!

(२) **वृतीय गति**- जब कोई वस्तु किसी वृताकार पथ पर गतिमान हो तो, इस प्रकार की गति को वृतीय गति कहते है!

(३) **दोलनी गति**- जब कोई वस्तु किसी निश्चित बिंदु के आगे-पीछे या ऊपर-नीचे गति करती है, तो इस प्रकार की गति को दोलनी गति कहते हैं!

(४) **आवर्त गति**- वैसी गति जिसमे कोई कण किसी निश्चित समय अंतराल के बाद दुहरावे, तो इस प्रकार की गति को आवर्त गति कहते है!

(५) **अनियमित गति**- जब कोई वस्तु अपनी गति की दिशा अनियमत रूप से परिवर्तित करती रहती है, तो इस प्रकार की गति को अनियमित गति कहते हैं!

(६) **घूर्णन गति**- वैसी गति जिसमे कोई कण किसी बिंदु के चारो ओर बिना स्थान परिवर्तन के घूमता हो, तो उस प्रकार की गति को घूर्णन गति कहते हैं!

## सन्दर्भ

## इन्हें भी देखें
*गति विज्ञान
*गति के समीकरण
*गति के नियम
*गतिकीय तन्त्र

## बाहरी कड़ियाँ
* गति और गति के प्रकार

श्रेणी:गतिविज्ञान
श्रेणी:भौतिकी
डेमी क्रिट्स

**दैमोक्रितोस** वह अब्देरा के एक प्राचीन यूनानी पूर्व-सौक्रातैसीय दार्शनिक थे, जिन्हें आज मुख्य रूप से ब्रह्माण्ड के आण्विक सिद्धान्त के निर्माण के लिए स्मरण किया जाता है।

## टिप्पणियाँ

## सन्दर्भ

श्रेणी:यूनान के दार्शनिक
श्रेणी:दार्शनिक
उत्तर प्रदेश के मंडल

300px|अंगूठाकार|उत्तर प्रदेश राज्य के मंडल
उत्तर प्रदेश में कुल 18 मंडल और 75 जिले हैं।
# अलीगढ़ मंडल
# आगरा मंडल
# आजमगढ़ मंडल
# लखनऊ मंडल 
# कानपुर मंडल
# गोरखपुर मंडल
# चित्रकूट मंडल
# झांसी मंडल
# देवीपाटन मंडल
# अयोध्या मंडल
# बस्ती मंडल
# बरेली मंडल
# विन्ध्याचल मंडल
# मुरादाबाद मंडल
# मेरठ मंडल
# प्रयागराज मंडल
# वाराणसी मंडल
# सहारनपुर मंडल

https://t.me/my11circlemobileapp78
 
श्रेणी:उत्तर प्रदेश से सम्बन्धित सूचियाँ
*
अल-हुजुरात

सूरा **अल-हुजुरात** (इंग्लिश: Al-Hujurat) इस्लाम के पवित्र ग्रन्थ कुरआन का 49 वां सूरा (अध्याय) है। इसमें 18 आयतें हैं। 
=नाम=
सूरा ****अल-हुजुरात**'या सूरा अल्-ह़ुजुरात
आयत 4 वाक्यांश “जो लोग तुम्हें कमरों (हुजुरात) के बाहर से पुकारते हैं" से उद्धृत है। आशय यह है कि वह सूरा जिसमें अल-हुजुरात शब्द आया है। 
=अवतरणकाल=

[[मदीनन सूरा|मदनी सूरा]] अर्थात् पैग़म्बर [[मुहम्मद]] के मदीना के निवास के समय [[हिजरत]] के पश्चात अवतरित हुई।

यह बात उल्लेखों से भी ज्ञात होती है और सूरा की वार्ताओं से भी इसकी पुष्टि होती है कि यह सूरा विभिन्न अवसरों पर अवतरित आदेशों और निर्देशों का संग्रह है, जिन्हें विषय की अनुकूलता के कारण एकत्र कर दिया गया है। इसके अतिरिक्त उल्लेखों से यह भी मालूम होता है कि इसमें से अधिकतर आदेश मदीना तैबा के अन्तिम समय में अवतरित हुए हैं।
=विषय और वार्ताएँ =
इस्लाम के विद्वान [[मौलाना सैयद अबुल आला मौदूदी]] लिखते हैं कि

इस सूरा का विषय मुसलमानों को उन शिष्ट नियमों की शिक्षा देना है जो ईमानवालों के गौरव के अनुकूल हैं। आरम्भिक पाँच आयतों में उनको वह नियम सिखाया गया है जिसका उन्हें अल्लाह और उसके रसूल के मामले में ध्यान रखना चाहिए। फिर यह आदेश दिया गया है कि यदि किसी व्यक्ति या गिरोह या क़ौम के विरुद्ध कोई सूचना मिले तो ध्यान से देखना चाहिए कि सूचना मिलने का माध्यम विश्वसनीय है या नहीं। भरोसे के योग्य न हो तो उसपर कार्यवाही करने से पहले जाँच-पड़ताल कर लेनी चाहिए कि सू चना सही है या नहीं, तदनन्तर यह बताया गया कि यदि किसी समय मुसलमानों के दो गिरोह आपस में लड़ पड़ें तो इस स्थिति में अन्य मुसलमानों को क्या नीति अपनानी चाहिए। फिर मुसलमानों को उन बुराइयों से बचने की ताकीद की गई है जो सामाजिक जीवन में बिगाड़ पैदा करती हैं और जिनके कारण आपस के सम्बन्ध बिगड़ जाते हैं। इसके बाद उन जातीय और वंशगत भेदभाव पर चोट की गई है जो संसार में व्यापक बिगाड़ के कारणबनते हैं। (इस सिलसिले में) सर्वोच्च अल्लाह ने यह कहकर इस बुराई की जड़ काट दी है कि समस्त मानव एक ही मूल से पैदा हुए हैं और जातियों और क़बीलों में इनका विभक्त होना परिचय के लिए है न कि आपस में गर्व के लिए। और एक मनुष्य पर दूसरे मनुष्य की श्रेष्ठता के लिए नैतिक श्रेष्ठता के सिवा और कोई वैध आधार नहीं है। अन्त में लोगों को बताया गया है कि मौलिक चीज़ ईमान का मौखिक दावा नहीं है, बल्कि सच्चे दिल से अल्लाह और उसके रसूल को मानना, व्यवहारतः आज्ञाकारी बनकर रहना और शुद्ध हृदयता के साथ अल्लाह की राह में अपनी जान और माल खपा देना है। 
=सुरह "अल-हुजुरात'' का अनुवाद=
बिस्मिल्ला हिर्रह्मा निर्रहीम 
**अल्लाह के नाम से जो दयालु और कृपाशील है।**


इस सूरा का **प्रमुख अनुवाद''':

क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद"

ने किया।

=बाहरी कडियाँ=
इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें
Al-Hujurat 49:1

=सन्दर्भ=

=इन्हें भी देखें=
*क़ुरआन
* मुहम्मद
*क़ुरआन का हिन्दी अनुवाद
*सूरा
*आयत (क़ुरआन)
*इस्लामी शब्दावली

श्रेणी:सूरा
क़ाफ़ (सूरा)

सूरा **क़ाफ़** (इंग्लिश: Qaf (surah) इस्लाम के पवित्र ग्रन्थ कुरआन का 50 वां सूरा (अध्याय) है। इसमें 45 आयतें हैं। 
=नाम=
सूरा **क़ाफ़**का नाम
आरम्भ ही के अक्षर क़ाफ़ से उद्धृत है। मतलब यह है कि वह सूरा जिसका उद्घाटन अक्षर क़ाफ़ से होता है।

=अवतरणकाल=

मक्की सूरा अर्थात पैग़म्बर मुहम्मद के मक्का के निवास के समय हिजरत से पहले अवतरित हुई।

किसी विश्वस्त उल्लेख से यह पता नहीं चलता कि यह ठीक किस कालखण्ड में अवतरित हुई है, किन्तु विषय-वस्तुओं पर विचार करने से यह महसूस होता है कि इसका अवतरणकाल मक्का मुअज़्ज़मा का दूसरा कालखण्ड है, जो नुबूवत के तीसरे वर्ष से आरम्भ होकर पाँचवे वर्ष तक रहा। इस कालखण्ड की विशेषताएँ सूरा अनआम के परिचय-सम्बन्धी लेख में आ चुकी हैं।

=विषय और वार्ताएँ =
इस्लाम के विद्वान मौलाना सैयद अबुल आला मौदूदी लिखते हैं कि
विश्वस्त उल्लेखों से मालूम होता है कि अल्लाह के रसूल (सल्ल.) अधिकतर दोनों ईदों की नमाज़ों में इस सूरा को पढ़ा करते थे। कुछ और उल्लेखों में आया है कि फ़ज्र की नमाज़ में भी आप अधिकतर इसको पढ़ा करते थे। इससे यह बात स्पष्ट है कि नबी (सल्ल.) की दृष्टि में यह एक बड़ी महत्त्वपूर्ण सूरा थी। इसलिए आप ज़्यादा-से ज़्यादा लोगों तक बार-बार इसकी वार्ताओं को पहुँचाने का आयोजन करते थे। इसके महत्त्व का कारण सूरा को ध्यानपूर्वक पढ़ने से आसानी से समझ में आ जाता है। पूरी सूरा का विषय आख़िरत ( परलोक ) है। अल्लाह के रसूल (सल्ल.) ने जब मक्का मुअज़्ज़मा में अपने आह्वान का आरम्भ किया तो लोगों को सबसे ज़्यादा अचम्भा आपकी जिस बात पर हुआ , वह यह थी कि मरने के पश्चात् मनुष्य पुनः उठाए जाएँगे और उनको अपने कर्मों का हिसाब देना होगा । लोग कहते थे कि यह तो बिलकुल अनहोनी बात है, आख़िर यह कैसे सम्भव है कि जब हमारा कण-कण धरती में बिखर चुका हो तो इन बिखरे हुए अंशों को हज़ारों वर्ष बीत जाने के बाद फिर से इकट्ठा करके हमारा यह शरीर नए सिरे से बना दिया जाए और हम जीवित होकर उठ खड़े हों ? इसके उत्तर में अल्लाह की ओर से यह अभिभाषण अवतरित हुआ। इसमें बड़े संक्षिप्त तरीके से छोटे - छोटे वाक्यों में एक तरफ़ परलोक की सम्भावना और उसके घटित होने के प्रमाण दिए गए हैं और दूसरी तरफ़ लोगों को सावधान किया गया है कि तुम चाहे आश्चर्य करो या बुद्धि से बहुत दूर समझो या झुठलाओ, इससे यथार्थ में कोई परिवर्तन नहीं हो सकता।
 
=सुरह "क़ाफ़* का अनुवाद=
बिस्मिल्ला हिर्रह्मा निर्रहीम 
*'अल्लाह के नाम से जो दयालु और कृपाशील है।**


इस सूरा का **प्रमुख अनुवाद''':

क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद"

ने किया।

=बाहरी कडियाँ=
इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें
Qaf (surah) 50:1

=सन्दर्भ:=

=इन्हें भी देखें=
*क़ुरआन
* मुहम्मद
*क़ुरआन का हिन्दी अनुवाद
*सूरा
*आयत (क़ुरआन)
*इस्लामी शब्दावली

श्रेणी:सूरा
अल-हाक़्क़ा

सूरा **अल-हाक़्क़ा** (इंग्लिश: Al-Haaqqa) इस्लाम के पवित्र ग्रन्थ कुरआन का 69 वां सूरा (अध्याय) है। इसमें 52 आयतें हैं। 

=नाम=
इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा **अल्-हाक्का** और प्रसिद्ध किंग फ़हद प्रेस के अनुवाद में सूरा **अल्-ह़ाक़्क़ा**
नाम दिया गया है।

सूरा के पहले शब्द “अल्-हाक्का" (हो कर रहने वाली) को इस सूरा का नाम दे दिया गया है।
=अवतरणकाल=

मक्की सूरा अर्थात् पैग़म्बर मुहम्मद के मदीना के निवास के समय हिजरत से पहले अवतरित हुई।

इस सूरा की वार्ताओं से मालूम होता है कि यह मक्का के आरम्भिक काल में उस समय अवतरित हुई थी जब अल्लाह के रसूल (सल्ल.) के प्रति विरोध ने अभी अधिक उग्र रूप धारण नहीं किया था।
=विषय और वार्ताएँ=
इस्लाम के **विद्वान** मौलाना सैयद अबुल आला मौदूदी लिखते हैं कि 

आयत 1 से 36 तक परलोक का उल्लेख है और आगे सूरा के अन्त तक कुरआन के अल्लाह की ओर से अवतरित होने और मुहम्मद (सल्ल.)  के रसूल होने का उल्लेख किया गया है। सूरा के पहले भाग का प्रारम्भ इस बात से हुआ है कि क़ियामत का आना और आख़िरत (परलोक) का घटित होना एक ऐसा तथ्य है जो अवश्य ही सामने आकर रहेगा।

फिर आयत 4 से 12 तक यह बताया गया है कि पूर्व समय में जिन जातियों ने भी परलोक का इनकार किया है , वे अन्ततः ईश्वरीय यातना की भागी होकर रहीं।

तदनन्तर आयत 17 तक प्रलय ( क़ियामत ) का चित्रण किया गया है कि वह किस प्रकार घटित होगी।

फिर आयत 18 से 27 तक यह बताया गया है कि उस दिन समस्त मनुष्य अपने प्रभु के न्यायालय में उपस्थित होंगे, जहाँ उनका कोई भेद छिपा न रह जाएगा। हरेक का कर्मपत्र उसके हाथ में दे दिया जाएगा। (सुकर्मी) अपना हिसाब दोषरहित देखकर प्रसन्न हो जाएंगे और उनके हिस्से में जन्नत ( स्वर्ग ) का शाश्वत सुख एवं आनन्द आएगा। इसके विपरीत जिन लोगों ने न ईश्वर के अधिकार को माना और न उसके बन्दों का हक़ अदा किया , उन्हें ईश्वर की पकड़ से बचानेवाला कोई न होगा और वे जहन्नम (नरक) की यातना में ग्रस्त हो जाएंगे. 

सूरा के दूसरे भाग (आयत 38 से सूरा के अन्त तक) मक्का के काफ़िरों को सम्बोधित करते हुए कहा गया है कि तुम इस कुरआन को कवि और काहिन (भविष्यवक्ता) की वाणी कहते हो, हालाँकि यह अल्लाह की अवतरित की हुई वाणी है, जो एक प्रतिष्ठित सन्देशवाहक के मुख से उच्चारित हो रही है।

रसूल (सन्देशवाहक ) को इस वाणी में अपनी ओर से एक भी शब्द घटाने या बढ़ाने का अधिकार नहीं। यदि वह इसमें अपनी मनगढन्त कोई चीज़ सम्मिलित कर दे तो हम उसकी गर्दन की रग (या हृदयनाड़ी) काट दें।
=सुरह "अल-हाक़्क़ा* का अनुवाद=
बिस्मिल्ला हिर्रह्मा निर्रहीम 
*'अल्लाह के नाम से जो दयालु और कृपाशील है।**


इस सूरा का **प्रमुख अनुवाद**:

क़ुरआन की मूल भाषा **अरबी से उर्दू** अनुवाद "मौलाना मुहम्मद फ़ारूक़ खान", **उर्दू से हिंदी''' "मुहम्मद अहमद" ने किया।

=बाहरी कडियाँ=
इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें
*Al-Haaqqa 69:1

* क़ुरआन के अनुवाद 92 भाषाओं में   

=सन्दर्भ=

=इन्हें भी देखें=
*क़ुरआन
*मुहम्मद
*क़ुरआन का हिन्दी अनुवाद
*सूरा
*आयत (क़ुरआन)
*इस्लामी शब्दावली

श्रेणी:सूरा
अल-मआरिज

सूरा **अल-मआरिज** (इंग्लिश: Al-Maarij) इस्लाम के पवित्र ग्रन्थ कुरआन का 70 वां सूरा (अध्याय) है। इसमें 44 आयतें हैं। 
=नाम=
इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा **अल-मआ़रिज** और प्रसिद्ध किंग फ़हद प्रेस के अनुवाद में सूरा **अल्-मआ़रिज**
नाम दिया गया है।

नाम तीसरी आयत के शब्द “उत्थान की सीढ़ियों का मालिक” (ज़िल-मआरिज) से उद्धृत है।
=अवतरणकाल=

मक्की सूरा अर्थात् पैग़म्बर मुहम्मद के मदीना के निवास के समय हिजरत से पहले अवतरित हुई।

इसकी वार्ताएँ इसकी साक्षी है कि इसका अवतरण भी लगभग उन्हीं परिस्थितियों में हुआ है जिनमें सूरा 69 (अल-हाक़्क़ा) अवतरित हुई थी।
=विषय और वार्ताएँ=
इस्लाम के **विद्वान** मौलाना सैयद अबुल आला मौदूदी लिखते हैं कि 

इसमें उन काफ़िरों (इनकार करनेवालों) को चेतावनी दी गई है और उन्हें उपदेश किया गया है जो क़ियामत और आख़िरत (प्रलय एवं परलोक) की ख़बरों का उपहास करते थे और अल्लाह के रसूल (सल्ल.) को चुनौती देते थे कि यदि तुम सच्चे हो तो वह क़ियामत ले आओ जिससे हमें डराते हो। इस सूरा का समग्र अभिभाषण इस चुनौती के प्रत्युत्तर में है। आरम्भ में कहा गया है कि माँगनेवाला यातना माँगता है! वह यातना इनकार करनेवालों पर अवश्य ही घटित होकर रहेगी। किन्तु वह अपने समय पर घटित होगी।

अतः इसके उपहास करने पर धैर्य से काम लो। ये उसे दूर देख रहे हैं और हम उसे निकट देख रहे हैं। फिर बताया गया है कि क़ियामत , जिसके शीघ्र आने की माँग ये लोग हँसी और खेल समझकर कर रहे हैं, कैसी कष्टदायक वस्तु है और जब वह आएगी तो इन अपराधियों की कैसी बुरी गत होगी। तदनन्तर लोगों को अवगत कराया गया है कि उस दिन मानवों के भाग्य का निर्णय सर्वथा उनकी धारणा और नैतिक स्वभाव और कर्म के आधार पर किया जाएगा। जिन लोगों ने संसार में सत्य की ओर से मुँह मोड़ा है, वे नरक के भागी होंगे और जो यहाँ ईश्वरीय यातना से डरे हैं, परलोक को माना है (अच्छे कर्म और अच्छे नैतिक स्वभाव से अपने को सुसज्जित रखा है , ) उनका जन्नत (स्वर्ग) में प्रतिष्ठित स्थान होगा। अन्त में मक्का के उन काफ़िरों को , जो अल्लाह के रसूल (सल्ल.) को देखकर आपका परिहास करने के लिए चारों ओर से टूट पड़ते थे, सावधान किया गया है कि यदि तुम न मानोंगे तो सर्वोच्च ईश्वर तुम्हारे स्थान पर दूसरे लोगों को ले आएगा और अल्लाह के रसूल (सल्ल.) को सुझाव दिया गया है कि परिहास की परवाह न करें। ये लोग यदि क़ियामत का अपमान देखने का हठ कर रहे हैं तो इन्हें इनके अपने अशिष्ट कार्यों में व्यस्त रहने दें, अपना बुरा परिणाम ये स्वयं देख लेंगे ।
=सुरह "अल-मआरिज* का अनुवाद=
बिस्मिल्ला हिर्रह्मा निर्रहीम 
*'अल्लाह के नाम से जो दयालु और कृपाशील है।**


इस सूरा का **प्रमुख अनुवाद**:

क़ुरआन की मूल भाषा **अरबी से उर्दू** अनुवाद "मौलाना मुहम्मद फ़ारूक़ खान", **उर्दू से हिंदी''' "मुहम्मद अहमद" ने किया।
 
=बाहरी कडियाँ=
इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें
*Al-Maarij 70:1

* क़ुरआन के अनुवाद 92 भाषाओं में   

=सन्दर्भ=

=इन्हें भी देखें=
*क़ुरआन
*मुहम्मद
*क़ुरआन का हिन्दी अनुवाद
*सूरा
*आयत (क़ुरआन)
*इस्लामी शब्दावली

श्रेणी:सूरा
हिपोक्रेटिस

**हिपॉक्रेटीज़**, या **बुक़रात**, प्राचीन यूनान के एक प्रमुख विद्वान थे। ये यूनान के पाश्चात्य चिकित्सा शास्त्र के जन्म दाता थे। इन का जन्म ४६० - ३७० ई पूर्व माना जाता है। इन का जन्म प्राचीन यूनान के शहर कोस में हुवा। और मृत्यु शहर लारिस्सा में हुई।ऐसा माना जाता है कि इन्होने मानव रोगों पर प्रथम ग्रन्थ लिखा।इन्हे चिकीत्साशास्त्र का जनक भी कहते है।

## बाहरी कड़ियाँ

* The Harvard Classics Volume 38 with "The Oath of Hippocrates", project gutenberg
* Hippocrates 

श्रेणी:यूनान के दार्शनिक
अल-क़लम

**अल-क़लम** : क़ुरान का ६८ वां अध्याय (सूरा)। इस को सूरा *नून* भी कहते हैं। यह सूरा मक्का में अवतरण हुआ, इस लिये इसे मक्की सूरा भी कहते हैं।

## सन्दर्भ विशेशता
इस सूरा में तीन विशय हैं। १) मुखालिफ़ैन के एतेराजात का जवाब (२) उन्को तनबीह, नसीहत यानी उपदेश (३) हज़रत मुहम्मद को सब्र और धीरज रखने की सूचना।

अल-क़लम
अल-क़ियामह

सूरा **अल-क़ियामह** (इंग्लिश: Al-Qiyama) इस्लाम के पवित्र ग्रन्थ कुरआन का 75 वां सूरा (अध्याय) है। इसमें 40 आयतें हैं। 
=नाम=
इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा **अल-क़ियामह** और प्रसिद्ध किंग फ़हद प्रेस के अनुवाद में सूरा **अल्-क़ियामह**
नाम दिया गया है।

पहली ही आयत शब्द “अल-क़ियामाह” (प्रलय, परलोक , क़ियामत) को इस सूरा का नाम दिया गया है और यह केवल नाम ही नहीं है, बल्कि विषय-वस्तु की दृष्टि से इस सूरा का शीर्षक भी है, क्योंकि इसकी वार्ता क़ियामत (क़यामत) के सम्बन्ध में है।

=अवतरणकाल=

मक्की सूरा अर्थात् पैग़म्बर मुहम्मद के मदीना के निवास के समय हिजरत से पहले अवतरित हुई।

इसकी वार्ता में एक आन्तरिक साक्ष्य ऐसा माजूद है जिससे मालूम होता है कि यह बिलकुल आरम्भिक काल में अवतरित होने वाली सूरतों में से है। (देखें , आयत 16 से 19 तक)
=विषय और वार्ता=
इस्लाम के **विद्वान** मौलाना सैयद अबुल आला मौदूदी लिखते हैं कि 
यहाँ से कुरआन के अन्त तक जो सूरते पाई जाती हैं, उनमें से अधिकतर अपने विषय और अपनी वर्णन-शैली की दृष्टि से उस कालखण्ड की अवतरित मालूम होती है, जब सूरा 74 (अल-मुद्दस्सिर) की 7 आरम्भिक आयतों के पश्चात् कुरआन के अवतरण का क्रम वर्षा की तरह आरम्भ हो गया था। इस आयत में परलोक का इनकार करनेवालों को सम्बोधित करके उनके एक-एक सन्देह और एक-एक आक्षेप का उत्तर दिया गया है; बड़े सुदृढ़ प्रमाणों के साथ क़ियामत (प्रलय और परलोक) की सम्भावना और प्रकटीकरण और अवश्यम्भाविता का प्रमाण दिया गया है और यह भी साफ़ - साफ़ बता दिया गया है कि जो लोग भी आख़िरत का इनकार करते हैं उनके इनकार का वास्तविक कारण यह नहीं है कि उनकी बुद्धि इसे असम्भव समझती है, बल्कि इसका वास्तविक प्रेरक यह है उनके मन की इच्छाएँ इसे मानना नहीं चाहती। इसके साथ ही उन लोगों को सावधान किया गया है कि जिस समय के आने का तुम इनकार कर रहे हो वह आकर रहेगा, तुम्हारा सब किया-धरा तुम्हारे सामने लाकर रख दिया जाएगा , और वास्तव में तो अपना कर्मपत्र देखने से भी पहले तुममें से हर व्यक्ति को स्वयं मालूम होगा कि वह दुनिया में क्या करके आया है। 
=सुरह "अल-क़ियामह* का अनुवाद=
बिस्मिल्ला हिर्रह्मा निर्रहीम 
*'अल्लाह के नाम से जो दयालु और कृपाशील है।**


इस सूरा का **प्रमुख अनुवाद**:

क़ुरआन की मूल भाषा **अरबी से उर्दू** अनुवाद "मौलाना मुहम्मद फ़ारूक़ खान", **उर्दू से हिंदी''' "मुहम्मद अहमद" ने किया।
 
=बाहरी कडियाँ=
इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें
*Al-Qiyama 75:1

* क़ुरआन के अनुवाद 92 भाषाओं में   

=सन्दर्भ=

=इन्हें भी देखें=
*क़ुरआन
*मुहम्मद
*क़ुरआन का हिन्दी अनुवाद
*सूरा
*आयत (क़ुरआन)
*इस्लामी शब्दावली

श्रेणी:सूरा
अल-मुतफ़्फ़िफ़ीन

सूरा **अल-मुतफ़्फ़िफ़ीन** (इंग्लिश: Al-Mutaffifin) इस्लाम के पवित्र ग्रन्थ कुरआन का 83 वां सूरा (अध्याय) है। इसमें 36 आयतें हैं। 
=नाम=
इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा **अल-मुतफ़िफ़फ़ीन** और प्रसिद्ध किंग फ़हद प्रेस के अनुवाद में सूरा **अल्-मुतफ़्फ़िफ़ीन**
नाम दिया गया है।

नाम पहली ही आयत “तबाही है डंडी मारनेवालों (अल - मुतफ़िफ़फ़ीन) के लिए" से उद्धृत है। 
=अवतरणकाल=

मक्की सूरा अर्थात् पैग़म्बर मुहम्मद के मदीना के निवास के समय हिजरत से पहले अवतरित हुई।

इसकी वर्णन-शैली और वार्ताओं से साफ़ मालूम होता है कि यह मक्का मुअज़्ज़मा के आरम्भिक काल में अवतरित हुई है जब मक्कावालों के मन-मस्तिष्क में परलोक की धारणा बिठाने के लिए निरन्तर सूरतें अवतरित हो रही थीं, और इसका अवतरण उस समय हुआ जब मक्कावालों ने सड़कों पर, बाज़ारों में और सभाओं में मुसलमानों पर व्यंग्य करने और उनको अपमानित करने का सिलसिला आरम्भ कर दिया था, किन्तु अन्याय और अनाचार और मार-पीट का दौर अभी शुरू नहीं हुआ था।
=विषय और वार्ता=
इस्लाम के **विद्वान** मौलाना सैयद अबुल आला मौदूदी लिखते हैं कि 
इसका विषय भी परलोक है। पहली 6 आयतों में उस सामान्य बेईमानी पर पकड़ की गई है जो कारोबारी लोगों में अधिकतर फैली हुई थी। समाज की अगणित खराबियों में से इस एक ख़राबी को, जिसकी बुराई से कोई इनकार नहीं कर सकता था, उदाहरणार्थ लेकर यह बताया गया है कि यह आख़िरत से असावधान रहने का अपरिहार्य परिणाम है। जब तक लोगों को यह एहसास न हो कि एक दिन ईश्वर के सामने पेश होना है और कौड़ी - कौड़ी का हिसाब देना है, उस समय तक यह सम्भव नहीं है कि वे अपने मालमों में पूर्णतः सत्यवादी हो सकें। इस तरह नैतिकता के साथ परलोक की धारणा का सम्बन्ध अत्यन्त प्रभावकारी और चित्ताकर्षक ढंग से स्पष्ट करने के पश्चात् आयत 7 से 17 तक बताया गया है कि दुष्कर्मी लोग परलोक में प्रचण्ड विनाश में ग्रस्त होंगे। फिर आयत 18 से 28 तक सत्कर्मी लोगों के उत्तम परिणाम का उल्लेख किया गया है। अन्त में ईमानवालों को सान्त्वना दी गई है और इसके साथ काफ़िरों को सावधान किया गया है कि आज जो लोग ईमानवालों का अपमान कर रहे हैं क़ियामत के दिन यही अपराधी लोग अपनी इस चाल का बहुत बुरा परिणाम देखेंगे और यही ईमान लानेवाले इन अपराधियों का बुरा परिणाम देखकर अपनी आँखें ठंडी करेंगे।
=सुरह "अल-मुतफ़्फ़िफ़ीन* का अनुवाद=
बिस्मिल्ला हिर्रह्मा निर्रहीम 
*'अल्लाह के नाम से जो दयालु और कृपाशील है।**


इस सूरा का **प्रमुख अनुवाद**:

क़ुरआन की मूल भाषा **अरबी से उर्दू** अनुवाद "मौलाना मुहम्मद फ़ारूक़ खान", **उर्दू से हिंदी''' "मुहम्मद अहमद" ने किया।
 
=बाहरी कडियाँ=
इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें
*Al-Mutaffifin 83:1

* क़ुरआन के अनुवाद 92 भाषाओं में   

=सन्दर्भ=

=इन्हें भी देखें=
*क़ुरआन
*मुहम्मद
*क़ुरआन का हिन्दी अनुवाद
*सूरा
*आयत (क़ुरआन)
*इस्लामी शब्दावली

श्रेणी:सूरा
अत-तारिक़

सूरा **अत-तारिक़** (इंग्लिश: At-Tariq) इस्लाम के पवित्र ग्रन्थ कुरआन का 86 वां सूरा (अध्याय) है। इसमें 17 आयतें हैं। 
=नाम=
इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा **अत-तारिक़** और प्रसिद्ध किंग फ़हद प्रेस के अनुवाद में सूरा **अत्-तारिक़ **
नाम दिया गया है।

नाम पहली ही आयत के शब्द “अत-तारिक़” (रात को प्रकट होनेवाला) को इसका नाम दिया गया है।
=अवतरणकाल=

मक्की सूरा अर्थात् पैग़म्बर मुहम्मद के मदीना के निवास के समय हिजरत से पहले अवतरित हुई।

इसकी वार्ता की वर्णन-शैली मक्का मुअज़्ज़मा की परारम्भिक सूरतों से मिलती जुलत है, किन्तु यह उस समय की अवतरित सूरा है जब मक्का के काफ़िर कुरआन और मुहम्मद (सल्ल.) के आह्वान को क्षति पहुँचाने के लिए हर तरह की चालें चल रहे थे।
=विषय और वार्ता=
इस्लाम के **विद्वान** मौलाना सैयद अबुल आला मौदूदी लिखते हैं कि 
इसमें दो विषयों का उल्लेख किया गया है। एक , यह कि मनुष्य को मरने के पश्चात् ईश्वर के समक्ष उपस्थित होना है। दूसरे, यह कि कुरआन एक निर्णायक सूक्ति है जिसे काफ़िरों की कोई चाल और उपाय क्षति नहीं पहुंचा सकती। सबसे पहले आकाश के तारों को इस कपात की गवाही में सामने लाया गया है कि ब्रह्माण्ड की कोई भी चीज़ ऐसी नहीं है जो एक सत्ता की देख-रेख के बिना अपनी जगह स्थिर और शेष रह सकती हो। फिर मनुष्य को स्वयं उसकी अपनी ओर ध्यान दिलाया गया है कि किस तरह वीर्य की एक बून्द से उसे अस्तित्व में लाया गया और जीता-जागता मनुष्य बना दिया गया है और इसके बाद कहा गया है कि जो ईश्वर इस तरह उसे अस्तित्व में लाया है वह निश्चय ही उसको दोबारा पैदा करने की सामर्थ्य रखता है और यह दूसरी पैदइश इस उद्देश्य के लिए होगी कि मनुष्य के उन सभी रहस्यों की जाँच-पड़ताल की जाए जिनपर दुनिया में परदा पड़ा रह गया था। वार्ता की समाप्ति पर कहा गया है कि जिस तरह आसमान से बरिश का बरसना और ज़मीन से वृक्षों और फ़सलों का उगना कोई खेल नहीं, बल्कि एक गम्भीर कार्य है उसी तरह कुरआन में जिन तथ्यों का उल्लेख किया गया है, वे भी कोई हँसी - मज़ाक़ नहीं हैं, बल्कि सुदृढ़ और अटल बातें हैं। काफ़िर इस भ्रम में हैं कि उनकी चालें इस कुरआन के आह्वान को परास्त कर देंगी, किन्तु उन्हें ख़बर नहीं कि अल्लाह भी एक उपाय में लगा हुआ है और उसके उपाय के आगे काफ़िरों की चालें धरी- की- धरी रह जाएँगी। फिर एक वक्य में अल्लाहके रसूल (सल्ल.) को यह सांत्वना और निहित रूप से काफ़िरों को यह धमकी देकर बात समाप्त कर दी गई है कि आप तनिक धैर्य से काम लें और कुछ समय के लिए काफ़िरों को अपनी-सी कर लेने दें, अधिक विलम्ब न होगा कि उन्हें स्वयं मालूम हो जाएगा कि  उनका परिणाम क्या होता।
=सुरह "अत-तारिक़* का अनुवाद=
बिस्मिल्ला हिर्रह्मा निर्रहीम 
*'अल्लाह के नाम से जो दयालु और कृपाशील है।**


इस सूरा का **प्रमुख अनुवाद**:

क़ुरआन की मूल भाषा **अरबी से उर्दू** अनुवाद "मौलाना मुहम्मद फ़ारूक़ खान", **उर्दू से हिंदी''' "मुहम्मद अहमद" ने किया।
 
=बाहरी कडियाँ=
इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें
*At-Tariq 86:1

* क़ुरआन के अनुवाद 92 भाषाओं में   

=सन्दर्भ=

=इन्हें भी देखें=
*क़ुरआन
*मुहम्मद
*क़ुरआन का हिन्दी अनुवाद
*सूरा
*आयत (क़ुरआन)
*इस्लामी शब्दावली

अत-तारिक़
अल-बुरूज

सूरा **अल-बुरूज** (इंग्लिश: Al-Burooj) इस्लाम के पवित्र ग्रन्थ कुरआन का 85 वां सूरा (अध्याय) है। इसमें 22 आयतें हैं। 
=नाम=
इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा **अल-बुरूज** और प्रसिद्ध किंग फ़हद प्रेस के अनुवाद में सूरा **अल्-बुरूज **
नाम दिया गया है।

अल-बुरूज नाम पहली ही आयत के शब्द “अल-बुरूज” (मज़बूत किलों ) को इसका नाम दिया गया है।
=अवतरणकाल=

मक्की सूरा अर्थात् पैग़म्बर मुहम्मद के मदीना के निवास के समय हिजरत से पहले अवतरित हुई।

इसकी वार्ता स्वयं यह बता रही है कि यह सूरा मक्का मुअज़्ज़मा के उस कालखण्ड में अवतरीत हुई है जब अत्याचार और अनाचार प्रचण्ड रूप धारण कर चुका था और मक्का के काफ़िर (इन्कार करने वाले) मुसलमानों को कड़ी से कड़ी यातना देकर ईमान से फेर देने की कोशिश कर रहे थे। 
=विषय और वार्ता=
इस्लाम के **विद्वान** मौलाना सैयद अबुल आला मौदूदी लिखते हैं कि 
इसका विषय काफ़िरों को अत्याचार और अनाचार के बुरे परिणाम से सावधान करना है , जो वे ईमानवालों के साथ कर रहे थे और ईमानवालों को यह सान्त्वना देना है कि यदि वे इन अत्याचारों के मुक़ाबले में जमे रहेंगे तो उनको इसका उत्तम प्रतिदान प्राप्त होगा और सर्वोच्च अल्लाह अत्याचारियों से बदला लेगा। इस सिलसिले में सबसे पहले असहाबुल - उख़दूद (गड़हेवालों) का किस्सा सुनाया गया है , जिन्होंने ईमान लानेवालों को आग से भरे गढ़ों में फेंक फेंककर जला दिया था। इस किस्से के रूप में कुछ बातें ईमानवालों और काफ़िरों के मन में बिठाई गईहै। एक, यह कि जिस तरह असहाबुल-उख़दूद (गढ़ेवाले) ईश्वर की फटकार और उसकी मार के भागी हुए, उसी तरह मक्का के सरदार भी उसके भागी बन रहे हैं। दूसरे, यह कि जिस तरह ईमान लाने वालों ने उस समय आग के गढ़ों में गिरकर प्राण दे देना स्वीकार कर लिया था और ईमान से फिरना स्वीकार नहीं किया था, उसी तर अब भी ईमान वालों को चाहिए कि प्रत्येक कठिन से कठिन यातना भुगत लें , किन्तु ईमान की राह से न हटें। तीसरे , यह कि जिस ईश्वर को मानने पर काफ़िर क्रुद्ध होते और ईमानवाले आग्रह करते हैं , वह ईश्वर सबपर प्रभावी है, अपने आप में स्वयं प्रशंसा का अधिकारी है और वह दोनों गिरोहों की दशा को देख रहा है। इसलिए यह बात निश्चित है कि (इसमें से हरेक अपने किए का बदला पाकर रहे।) फिर काफ़िरों को सावधान किया गया है कि ईश्वर की पकड़ बड़ी कड़ी है। अगर तुम अपने जत्थे की शक्ति के दम्भ में पड़े हो, तो तुमसे बड़े जत्थे फ़िरऔन और समूद के पास थे; उनकी सेनाओं का जो परिणाम हुआ है उससे शिक्षा ग्रहण करो। ईश्वरीय शक्ति तुम्हें इस तरह अपने घेरे में लिए हुए है कि उससे तुम निकल नहीं सकते और कुरआन, जिसके झुठलाने पर तुम तुले हुए हो, उसकी हर बात अटल है ; यह उस सुरक्षित पट्टिका (लौहे-महफूज ) में अंकित है , जिसका लिखा किसी के बदलने से नहीं बदल सकता।
=सुरह "अल-बुरूज* का अनुवाद=
बिस्मिल्ला हिर्रह्मा निर्रहीम 
*'अल्लाह के नाम से जो दयालु और कृपाशील है।**


इस सूरा का **प्रमुख अनुवाद**:

क़ुरआन की मूल भाषा **अरबी से उर्दू** अनुवाद "मौलाना मुहम्मद फ़ारूक़ खान", **उर्दू से हिंदी''' "मुहम्मद अहमद" ने किया।
 
=बाहरी कडियाँ=
इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें
*Al-Burooj 85:1

* क़ुरआन के अनुवाद 92 भाषाओं में   

=सन्दर्भ=

=इन्हें भी देखें=
*क़ुरआन
*मुहम्मद
*क़ुरआन का हिन्दी अनुवाद
*सूरा
*आयत (क़ुरआन)
*इस्लामी शब्दावली

अल-बुरूज
अल-ग़ाषियह

सूरा **अल-ग़ाशियह** (इंग्लिश: Al-Ghashiyah) इस्लाम के पवित्र ग्रन्थ कुरआन का 88 वां सूरा (अध्याय) है। इसमें 26 आयतें हैं। 
=नाम=
इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा **अल-ग़ाशियह** और प्रसिद्ध किंग फ़हद प्रेस के अनुवाद में सूरा **अल्-ग़ाशिया **
नाम दिया गया है।

अल-ग़ाशियह नाम पहली ही आयत के शब्द “अल-ग़ाशियह" (छा जाने वाली) को इस सूरा का नाम दिया गया है।
=अवतरणकाल=

मक्की सूरा अर्थात् पैग़म्बर मुहम्मद के मदीना के निवास के समय हिजरत से पहले अवतरित हुई।

सूरा का पूरा विषय इस बात को प्रमाणित करता है कि यह भी प्रारम्भिक काल की अवतरित सूरतों में से है, किन्तु यह वह समय था जब नबी (सल्ल.) सामान्य रूप से प्रचार-प्रसार का काम शुरू कर चुके थे और मक्का के लोग साधारणतया सुन-सुनकर उसकी उपेक्षा किए जा रहे थे।
=विषय और वार्ता=
इस्लाम के **विद्वान** मौलाना सैयद अबुल आला मौदूदी लिखते हैं कि 
इसमें सबसे पहले बेसुध पड़े हुए लोगों को चौकाने के लिए उनके सामने सहसा यह प्रश्न रखा गया है कि तुम्हें उस समय की भी कुछ ख़बर है जब सारे संसार पर छा जानवाली एक आपदा उतरेगी? तदनन्तर तुरन्त ही यह विवरण प्रस्तुत करना शुरू कर दिया गया है कि उस समय समस्त मनुष्य दो गिरोहों में विभक्त होकर दो विभिन्न परिणाम देखेंगे। एक  वे जो नरक में जाएँगे। दूसरे, वे जो उच्च जन्नत में प्रवेश करेंगे। इस प्रकार लोगों को चौंकाने के पश्चात् पूर्णतया विषय बदल जाता है और प्रश्न किया जाता है कि ये लोग जो कुरआन के एकेश्वरवाद की शिक्षा और आख़िरत की सूचना को सुनकर नाक-भौं चढ़ा रहे हैं, अपने सामने की उन चीज़ों को नहीं देखते जो हर समय इनके सामने आती रहती हैं? अरब के मरुस्थल में जिन ऊँटों पर इनका सारा जीवन निर्भर करता है कभी ये लोग विचार नहीं करते कि ये कैसे ठीक उन्हीं विशिष्टताओं को लिए हुए बन गए जैसी विशिष्टताओं के जानवर की आवश्यकता इनके मरुस्थलीय जीवन के लिए थी। अपनी यात्राओं में जब ये चलते हैं तो इन्हें या तो आकाश दिखाई देता है या पहाड़ या धरती। इन्हीं तीन चीज़ों पर विचार करें। ऊपर यह आकाश कैसे छा गया? सामने ये पहाड़ कैसे खड़े हो गए? नीचे ये धरती कैसे बिछ गई? क्या यह सब कुछ किसी सर्वशक्तिमान, तत्त्वदर्शी रचनाकार की कारीगरी के बिना हो गया है? यदि ये मानते हैं कि एक स्रष्टा ने बड़ी तत्त्वदर्शीता और बड़ी सामर्थ्य के साध इन चीज़ों को बनाया है और कोई दूसरा इसकी संरचना में साझीदार नहीं है तो उसी को अकेला प्रभु मानने से इन्हें क्यों इनकार है? और यदि ये मानते हैं कि वह ईश्वर सब कुछ पैदा करने की सामर्थ्य रखता था तो आख़िर किस बुद्धिसंगत प्रमाण से इन्हें यह मानने में संकोच है कि वही ईश्वर क़ियामत लाने की सामर्थ्य रखता है? मनुष्य को भी पुनः पैदा करने की भी उसे सामर्थ्य प्राप्त है? जन्नत और नरक बनाने की भी उसे सामर्थ्य है? तदन्त नबी (सल्ल.) को सम्बोधित किया जाता है और आप (सल्ल.) से कहा जाता है कि ये लोग नहीं मानते तो न मानें, आपका काम उपदेश करना है, अतः आप उपदेश किए जाएँ। इन्हें आना हमारे ही पास है उस समय हम इनसे पूरा-पूरा हिसाब ले लेंगे।
=सुरह "अल-ग़ाशियह* का अनुवाद=
बिस्मिल्ला हिर्रह्मा निर्रहीम 
*'अल्लाह के नाम से जो दयालु और कृपाशील है।**


इस सूरा का **प्रमुख अनुवाद**:

क़ुरआन की मूल भाषा **अरबी से उर्दू** अनुवाद "मौलाना मुहम्मद फ़ारूक़ खान", **उर्दू से हिंदी''' "मुहम्मद अहमद" ने किया।
 
=बाहरी कडियाँ=
इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें
*Al-Ghashiyah 88:1

* क़ुरआन के अनुवाद 92 भाषाओं में   

=सन्दर्भ=

=इन्हें भी देखें=
*क़ुरआन
*मुहम्मद
*क़ुरआन का हिन्दी अनुवाद
*सूरा
*आयत (क़ुरआन)
*इस्लामी शब्दावली

अल-गाशिया
अल-क़ारिया

**अल-क़ारिया** : सुरः अल क़ारिया मक्का में नाज़िल हुई। यह क़ुरान की 101 नंबर की सूरा है, लेकिन नाज़िल होने के हिसाब से इसका नंबर 30 है। अल क़ारिया का मतलब "आपदा" या "क़यामत" है।  क़ारिया शब्द क़ार से बना है जिसका मतलब है "प्रहार" या "मारना" यानि क़ारिया मतलब एक के बाद एक प्रहार से आने वाली आवाज़, जिसे इस सुर: में खड़खड़ाने वाली आवाज़ कहा गया है।  इस सूरा में लोगों को बहुत बड़ी आपदा यानि क़यामत के दिन के बारे में बताया गया है। साथ ही इस बात के बारे में भी आगाह किया गया है कि इस दिन सिर्फ नेक अमल करने वाले लोग ही इस आपदा से बच पायेंगे।

सूरा अल क़ारिया का अर्थ 
अंगूठाकार|बाएँ|अल-क़ारिया

## वैकल्पिक नाम

## इन्हें भी देखें

## सन्दर्भ

श्रेणी:सूरा
अत-तकाथुर

**अत-तकासुर**: क़ुरआन का 102 वां अध्याय (सूरा) है जिसमें 8 आयतें हैं।
## विषय और वार्ता
सूरह अत-तकासुर (बहुत ज्यादा माल जमा करने का लालच) की व्याख्या करता है। यह क़ुरआन की 102 नंबर का सूरा है लेकिन नाज़िल होने के हिसाब से इसका नंबर 16 है|  यह सूरा मक्का में नाज़िल हुई। यह सुर: मनुष्यों को सांसारिक इच्छाओं का गुलाम हो जाने के घातक परिणामों के बारे में चेतावनी देती है। अपनी इच्छाओं का गुलाम होकर मनुष्य अपने जीवन का ज्यादातर समय बहुत ज्यादा पैसा, सुख सुविधाएँ, पद और ताकत पाने में बिता देता हे और मनुष्य दुनिया में एक दूसरे से आगे बढ़ने के लिए आपस में संघर्ष करते रहते हैं, जब तक कि मृत्यु नहीं आ जाती। आदमी इन सब चीज़ो में इतना ज्यादा व्यस्त हो जाता हे, कि उन्हें मौत के बाद हमेशा के लिए शुरू होने वाली ज़िन्दगी के लिए समय ही नहीं मिलता। आदमी के इसी आदत के लिए एक हदीस का हवाला भी दिया जाता है। हज़रत उबय इब्न क़ाब रज़ी० के अनुसार हुज़ूर सल० ने कहा कि "यदि आदम के बेटे (यानि मनुष्य) को दो वादियाँ माल से भरकर दे दी जाएं तो वो तीसरे कि इच्छा करेगा और उसकी ख्वाहिशों को सिर्फ कब्र कि मिट्टी ही भर सकती है। 
यह सुर: आदमी को दुनिया की चाहतों के गुलाम होने के नुकसान कि चेतावनी देती हे और उसके बाद यह बताती हे कि जीवन में ईश्वर की तरफ से मिले आनंद और सुविधाएँ केवल मज़े लेने के लिए नहीं हैं, बल्कि यह सब इंसान के परीक्षा के लिए उसे दिए गए हैं और मरने के बाद उस से हर एक आनंद और सुविधा का हिसाब लिया जायेगा। अल्लाह के नेक बंदे हमेशा उसकी दी हुई नेअमतों का शुक्र अदा करते रहतें हैं।
## सूरह अत-तकाथुर का दर्जा (फजीलत)
प्यारे नबी हजरत मुहम्मद मुस्तफा (स.अ.व) ने सहाबा एकराम से फ़रमाया ; तुम में से कोई आदमी इस बात की कुदरत नहीं रखता कि हर रोज़ क़ुरआन की एक हज़ार आयतें पढ़ा करे। सहाबा ने अर्ज़ किया कि या रसुल्लूल्लाह (स.अ.व) ! रोज़ाना एक हज़ार आयतें कौन पढ़ सकता है ? तब अल्लाह के रसूल (स.अ.व) ने फ़रमाया " तुम में से कोई **अल्हाकुमूत तकासुर** नहीं पढ़ सकता , इसका मतलब है कि इस सूरह की तिलावत एक हज़ार आयतों के बराबर है ।

## इतिहास
नहज अल बलगाह (البلاغة نهج) हज़रत अली रज़ी० (मोहम्मद सल० के भतीजे और दामाद) के कथन और उन से सम्बंधित पत्रों, उपदेशों के संग्रह की बहुत मशहूर किताब है। इसी किताब के हवाले से Al-islam.org वेबसाइट पर बताया गया हे कि यह सुरः मक्का के दो कबीलों (बनु अब्दल मनाफ़ और बनु सह्म) के सिलसिले में थी, जो कि माल और संख्या के हिसाब से एक दूसरे से ज्यादा बड़ा दिखाने में लगे हुए थे, यहाँ तक कि उन्होंने अपने अपने कबीले को बड़ा बताने के लिए अपने कबीले के मरे हुए लोगो को भी गिनती में शामिल कर लिया था। इस सुर: कि आयात में आता हे कि इन लोगों ने अपने आपको ज्यादा बड़ा और अमीर बताने के लिए मृत लोगों को भी जीवित के साथ शामिल कर लिया था।

## अनुवाद, अर्थ या तात्पर्य
तात्पर्य 

102:1 	बहुत ज़्यादा माल जमा करने की लालच ने तुम्हे ग़ाफ़िल (भटका) कर दिया हे

102:2 	यहाँ तक कि तुमने क़ब्रों के मुह देख लिए

102:3 	यक़ीनन तुम अन-करीब (जल्दी ही) जान लोगे

102:4 	फिर देखो तुम जल्दी ही जान लोगे

102:5 	सच तो यह हे कि अगर तुम अपना अंजाम जानते तो कभी गाफिल न होते

102:6 	यकीनन ज़रूर तुम जहन्नुम को देखोगे

102:7 	फिर सुन लो तुम इसे ज़रूर देखोगे

102:8 	फिर बेशक उस दिन दुनिया में मिली नेअमतों (सुविधाओं) के बारे में तुमसे पूछा जायेगा
## इन्हें भी देखें

## सन्दर्भ
 
## बाहरी कड़ियाँ
* ऑडियो सुनिये

श्रेणी:सूरा
अल-अस्र

अंगूठाकार|दाएँ|अल-अस्र
सूरा **अल-अस्र** (इंग्लिश: Al-Asr) इस्लाम के पवित्र ग्रन्थ कुरआन का 103 वां सूरा (अध्याय) है। इसमें 3 आयतें हैं। 
=नाम=
इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा **अल-अ़स्र** और प्रसिद्ध किंग फ़हद प्रेस के अनुवाद में सूरा **अल्-अ़स्र **
नाम दिया गया है।

नाम पहली ही आयत के शब्द “अल-अ़स्र" (ज़माना) को इसका नाम दिया गया है।
=अवतरणकाल=

मक्की सूरा अर्थात् पैग़म्बर मुहम्मद के मदीना के निवास के समय हिजरत से पहले अवतरित हुई।

यद्यपि मुजाहिद (रह.), क़तादा और मुक़ातिल ने इसे मदनी कहा है, लेकिन बहुसंख्यक टीकाकारों ने इसे मक्की घोषित किया है। और इसकी वार्ता यह गवाही देती है कि यह मक्का के भी आरम्भिक काल में अवतरित हुई होगी जब इस्लाम की शिक्षा को संक्षिप्त और अत्यन्त हृदयग्राही वाक्यों में बयान किया जाता था, ताकि वे आप -से- आप लोगों की ज़बानों पर चढ़ जाएँ।
=विषय और वार्ता =
इस्लाम के विद्वान मौलाना सैयद अबुल आला मौदूदी लिखते हैं कि
यह सूरा व्यापक , अर्थगर्भित और संक्षिप्त सूक्ति का अद्वितीय नमूना है । इसमें बिलकुल दो-टूक तरीके से बता दिया गया है कि इनसान के कल्याण का मार्ग कौन-सा है और उसके विनाश का मार्ग कौन-सा। इमाम शाफ़ई (रह.) ने बहुत ठीक कहा है कि यदि लोग इस सूरा पर विचार करें तो यही उनके मार्गदर्शन के लिए पर्याप्त है। आदरणीय सहाबा (नबी सल्ल. के साथियों) की दृष्टि में इसका महत्त्व क्या था, इसका अनुमान इस बात किया जा सकता है कि हज़रत अब्दुल्लाह बिन हिस्सनिद दारमी अबू मदीना के उल्लेख के अनुसार अल्लाह के रसूल (सल्ल.) के सहाबा में से दो व्यक्ति एक-दूसरे से मिलते तो उस समय तक अलग न होते जब तक एक-दूसरे को सूरा 'अस्र' न सुना लेते। (हदीस : तबरानी) 
=सुरह "अल-अस्र* का अनुवाद=
बिस्मिल्ला हिर्रह्मा निर्रहीम 
*'अल्लाह के नाम से जो दयालु और कृपाशील है।**


इस सूरा का **प्रमुख अनुवाद**:

क़ुरआन की मूल भाषा **अरबी से उर्दू** अनुवाद "मौलाना मुहम्मद फ़ारूक़ खान", **उर्दू से हिंदी''' "मुहम्मद अहमद" ने किया:

بسم الله الرحمن الرحيم

गवाह है गुज़रता समय, (103:1) कि वास्तव में मनुष्य घाटे में है,(103:2) सिवाय उन लोगों के जो ईमान लाए और अच्छे कर्म किए और एक-दूसरे को हक़ की ताकीद की, और एक-दूसरे को धैर्य की ताकीद की (103:3)
 
=बाहरी कडियाँ=
इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें
*Al-Asr 103:1

* क़ुरआन के अनुवाद 92 भाषाओं में   

=सन्दर्भ=

=इन्हें भी देखें=
*क़ुरआन
*मुहम्मद
*वही
*आयत (क़ुरआन)
*सूरा
*क़ुरआन का हिन्दी अनुवाद
*इस्लामी शब्दावली

अल-अस्र
अल-हुमज़ह

सूरा **अल-हुमज़ह** (इंग्लिश: Al Humazah) इस्लाम के पवित्र ग्रन्थ कुरआन का 104 वां सूरा (अध्याय) है। इसमें 9 आयतें हैं। 
=नाम=
इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा **अल-हु-म-ज़ह** और प्रसिद्ध किंग फ़हद प्रेस के अनुवाद में सूरा **अल्-हु-म-ज़ह **
नाम दिया गया है।

नाम पहली आयत के शब्द “अल-हु-म-ज़ह" (ताना मारने वाला ) को इसका नाम दिया गया है।
=अवतरणकाल=

मक्की सूरा अर्थात् पैग़म्बर मुहम्मद के मदीना के निवास के समय हिजरत से पहले अवतरित हुई।

इसके मक्की होने पर समस्त टीकाकार सहमत हैं। और इसकी वार्ता और वर्णन शैली पर विचार करने से प्रतीत होता है कि यह भी मक्का के आरम्भिक काल में अवतरित होने वाली सूरतों में से है।
=विषय और वार्ता =
इस्लाम के विद्वान मौलाना सैयद अबुल आला मौदूदी लिखते हैं कि
इसमें कुछ ऐसी नैतिक बुराइयों की निंदा की गई है जो अज्ञानकालीन समाज में धन के लोभी मालदारों में पाई जाती थीं। इस घृणित चरित्र को प्रस्तुत करने के पश्चात् यह बताया गया है कि परलोक में उन लोगों का क्या परिणाम होगा जिनका यह चरित्र है। ये दोनों बातें ऐसे ढंग से बयान की गई है कि जिससे श्रोता की बुद्धि स्वयं इस निष्कर्ष पर पहुँच जाए कि इस तरह के चरित्र का यही परिणाम होना चाहिए और क्योंकि दुनिया में ऐसे चरित्रवालों को कोई दण्ड नहीं मिलता, बल्कि ये फलते - फूलते ही दीख पड़ते हैं, इसलिए परलोक का प्रादुर्भाव निश्चय ही अवश्यम्भावी है। इस सूरा को यदि उन सूरतों के क्रम में रखकर देखा जाए जो सूरा 99 (ज़िलज़ाल) से यहाँ तक चली आ रही हैं, तो आदमी भली-भाँति यह समझ सकता है कि मक्का मुअज़्ज़मा के आरम्भिक काल में किस तरीके से इस्लाम की धारणाओं और उसकी नैतिक शिक्षाओं को लोगों के मन में बिठाया गया था। 
=सुरह "अल-हुमज़ह* का अनुवाद=
बिस्मिल्ला हिर्रह्मा निर्रहीम 
*'अल्लाह के नाम से जो दयालु और कृपाशील है।**


इस सूरा का **प्रमुख अनुवाद**:

क़ुरआन की मूल भाषा **अरबी से उर्दू** अनुवाद "मौलाना मुहम्मद फ़ारूक़ खान", **उर्दू से हिंदी''' "मुहम्मद अहमद" ने किया:

بسم الله الرحمن الرحيم

तबाही है हर कचो के लगाने वाले, ऐब निकालने वाले के लिए,(104:1) जो माल इकट्ठा करता और उसे गिनता रहा (104:2) समझता है कि उसके माल ने उसे अमर कर दिया (104:3) कदापि नहीं, वह चूर-चूर कर देनेवाली में फेंक दिया जाएगा, (104:4) और तुम्हें क्या मालूम कि वह चूर-चूर कर देने वाली क्या है? (104:5) वह अल्लाह की दहकाई हुई आग है, (104:6) जो झाँक लेती है दिलों को (104:7)वह उन पर ढाँक कर बन्द कर दी गई होगी, (104:8) लम्बे-लम्बे स्तम्भों में (104:9)
 
=बाहरी कडियाँ=
इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें
*Al Humazah 104:1

* क़ुरआन के अनुवाद 92 भाषाओं में   

=सन्दर्भ=

=इन्हें भी देखें=
*क़ुरआन
*मुहम्मद
*वही
*आयत (क़ुरआन)
*सूरा
*क़ुरआन का हिन्दी अनुवाद
*इस्लामी शब्दावली

अल-हुमज़ह
अल-माऊन

अंगूठाकार|दाएँ|अल-माऊन
सूरा **अल-माऊन** (इंग्लिश: Al-Ma'un) इस्लाम के पवित्र ग्रन्थ कुरआन का 107 वां सूरा (अध्याय) है। इसमें 7 आयतें हैं। 
=नाम=
इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा **अल्-माऊ़न** और प्रसिद्ध किंग फ़हद प्रेस के अनुवाद में भी सूरा **अल्-माऊ़न**
नाम दिया गया है।

नाम अंतिम आयत के अंतिम शब्द 'अल-माऊन' (साधारण ज़रूरत की चीजें) को इसका नाम दिया गया है।
=अवतरणकाल=

मक्की सूरा अर्थात् पैग़म्बर मुहम्मद के मदीना के निवास के समय हिजरत से पहले अवतरित हुई।

इब्ने मरदूयह ने इब्ने अब्बास (रजि.) और इब्ने जुबैर (रजि.) का कथन उद्धृत किया है कि यह सूरा मक्की है और यही कथन अता और जाबिर का भी है। लेकिन अबू हैयान ने 'अल - बहरुल - मुहीत' में इब्ने अब्बास (रजि.) और क़दातह (रजि.) और ज़हाक का यह कथन उद्धृत किया है कि यह मदीना में अवतरित हुई है। स्वयं इस सूरा में एक आन्तरिक साक्ष्य ऐसा विद्यमान है जो इसके मदनी होने की पुष्टि करता है और वह यह है कि इसमें उन नमाज़ पढ़ने वालों को विनष्ट होने की धमकी दी गई है जो अपनी नमाज़ों से ग़फ़लत बरतते और दिखाने के लिए नमाज़ पढ़ते हैं। इस प्रकार के मुनाफ़िक़ (कपटाचारी) मदीना ही में पाए जाते थे, मक्का में नहीं।
=विषय और वार्ता =
इस्लाम के विद्वान मौलाना सैयद अबुल आला मौदूदी लिखते हैं कि
इसका विषय यह बताना है कि परलोक पर ईमान न लाना मनुष्य में किस प्रकार के नैतिक आचरण पैदा करता है। आयत 2 और 3 में उन काफ़िरों(इन्कार करने वालों( की हालत बयान की गई है जो खुल्लम-खुल्ला परलोक को झुठलाते हैं और अन्तिम चार आयतों में उन कपटाचारियों की दशा पर प्रकाश डाला गया है जो देखने में तो मुसलमान हैं, परन्तु मन में परलोक और उसके प्रतिदान और दण्ड और उसके फल और बुरे बदले की कोई धारणा नहीं रखते। कुल मिलाकर दोनों प्रकार के गिरोहों की नीति को बयान करने का उद्देश्य यह तथ्य लोगों के मन में बिठाना है कि मनुष्य में और स्थायी विशुद्ध आचरण परलोक की धारणा के बिना पैदा नहीं हो सकता। 
=सुरह "अल-माऊन* का अनुवाद=
बिस्मिल्लाह हिर्रह्मा निर्रहीम 
*'अल्लाह के नाम से जो दयालु और कृपाशील है।**


इस सूरा का **प्रमुख अनुवाद**:

क़ुरआन की मूल भाषा **अरबी से उर्दू** अनुवाद "मौलाना मुहम्मद फ़ारूक़ खान", **उर्दू से हिंदी''' "मुहम्मद अहमद" ने किया:

بسم الله الرحمن الرحيم

۝ क्या तुमने उसे देखा जो दीन को झुठलाता है? (107:1)

۝ वही तो है जो अनाथ को धक्के देता है, (107:2)

۝ और मुहताज के खिलाने पर नहीं उकसाता (107:3)

۝ अतः तबाही है उन नमाज़ियों के लिए, (107:4)

۝ जो अपनी नमाज़ से ग़ाफिल (असावधान) हैं, (107:5)

۝ जो दिखावे के लिए कार्य करते हैं, (107:6) 

۝ और साधारण बरतने की चीज़ भी किसी को नहीं देते (107:7)

=बाहरी कडियाँ=
इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें
*Al-Ma'un 107:1

* क़ुरआन के अनुवाद 92 भाषाओं में   

=सन्दर्भ=

=इन्हें भी देखें=
*क़ुरआन
*मुहम्मद
*वही
*आयत (क़ुरआन)
*सूरा
*क़ुरआन का हिन्दी अनुवाद
*इस्लामी शब्दावली

अल-माउन
अन-नास

**अल-नास** (الناس) : क़ुरआन का 114 वां सूरा (अध्याय) है. इस में 6 आयतें हैं.

## लिप्यांतरण
بِسْمِ اللَّهِ الرَّحْمَٰنِ الرَّحِيمِ

बिस्मिल्ला हिर्रह्मा निर्रहीम 

قُلْ أَعُوذُ بِرَبِّ النَّاسِ
1. क़ुल अऊज़ु बिरब्बिन-नास 
مَلِكِ النَّاسِ
2. मालिकिन-नास
إِلَٰهِ النَّاسِ
3. इलाहिन-नास
مِنْ شَرِّ الْوَسْوَاسِ الْخَنَّاسِ
4. मिन शररिल वसवासिल ख़न्नास 
الَّذِي يُوَسْوِسُ فِي صُدُورِ النَّاسِ
5. अल्लज़ी युवास्विसु फ़ी सुदूरिन्नास 
مِنَ الْجِنَّةِ وَالنَّاسِ
6. मिनल-जिन्नति वन्नास

## अनुवाद
1. (ऐ रसूल) तुम कह दो मैं लोगों के परवरदिगार 
2. लोगों के बादशाह 
3. लोगों के माबूद की (शैतानी) 
4. वसवसे की बुराई से पनाह माँगता हूँ
5. जो (ख़ुदा के नाम से) पीछे हट जाता है जो लोगों के दिलों में वसवसे डाला करता है 
6. जिन्नात में से ख्वाह आदमियों में से 

## सन्दर्भ

## बाहरी कड़ियाँ

* Surah Nas Recitation Mp3 By Abdul Rahman Al Sudais 
* Surah An-Nas Translation and Transliteration 

अल-नास
अल-मसद्द

अंगूठाकार|दाएँ|अल-मसद्द
**अल मसद** या **लहब** : क़ुरआन का 111 वां अध्याय (सूरा) है। इस में 5 आयतें हैं. 
## नाम
इस सूरा के अरबी भाषा के नाम को क़ुरआन के प्रमुख हिंदी अनुवाद में इस सूरा के पहले शब्द को से ही सूरा **अल-लहब** और प्रसिद्ध किंग फ़हद प्रेस के अनुवाद में सूरा **अल्-मसद **
नाम दिया गया है। आयत 1 में 'तब्बत' शब्द आने के कारण इस का तीसरा नाम सूरह तब्बत भी है। जिस का मतलब तबाह होना है।

## सूरह अल-मसद का अनुवाद

टूट जाए अबू लहब के दोनों हाथ और वह स्वयं भी विनष्ट हो जाए! (न उसका माल उसके काम आएगा और न वह कुछ जो उसने कमाया वह शीघ्र ही प्रज्वलित भड़कती आग में पड़ेगा, और उसकी स्त्री भी ईधन लादनेवाली, उसकी गरदन में खजूर के रेसों की बटी हुई रस्सी पड़ी होगी 

## इन्हें भी देखें
*क़ुरआन
*मुहम्मद
*क़ुरआन का हिन्दी अनुवाद
*सूरा
*आयत (क़ुरआन)
*इस्लामी शब्दावली
## सन्दर्भ

## बाहरी कड़ियाँ

अल-मसद्द
चित्रकूट मंडल

चित्रकूट विभाग उत्तर भारत में उत्तर प्रदेश राज्य का एक प्रशासनिक विभाग है। इस क्षेत्र में बुंदेलखंड का ऐतिहासिक हिस्सा शामिल है। कुछ साल पहले तक, यह झांसी विभाग का हिस्सा था, लेकिन प्रशासनिक आवश्यकताओं के कारण, इसे अलग विभाग के रूप में स्थापित किया गया। चित्रकूट डिवीजन देश के सबसे पिछड़े इलाकों में से एक है। यह प्राकृतिक कच्चे माल से भरा हुआ है जैसे मोरंग, गिट्टी, ग्रेनाइट आदि। इसके अंतर्गत आने वाले ज़िले है:-

*बांदा जिला
*चित्रकूट जिला
*हमीरपुर जिला
*महोबा जिला
चित्रकूट में मुख्य रूप से बहने वाली नदियों के नाम है:-
*केन
*बेतवा
*यमुना

## इन्हें भी देखें
*चित्रकूट
*चित्रकूट जिला
*उत्तर प्रदेश
*बुंदेलखंड
*झांसी
*ग्रेनाइट

## सन्दर्भ

श्रेणी:उत्तर प्रदेश के मण्डल
देवीपाटन मंडल

**देवीपाटन** उत्तर प्रदेश का एक मंडल है। इसमें और जिले आते हैं। इसमें गोंडा बलरामपुर बहराइच और श्रावस्ती जिले स्थित हैं। उत्तर प्रदेश के गोंडा ज़िले में उत्तर-पूर्वी रेलवे के तुलसीपुर स्टेशन के पास देवीपाटन स्थित है।
कहा जाता है कि सम्राट विक्रमादित्य ने, जिनके नाम से विक्रमी संवत चलता है, इस मन्दिर में देवी पाटेश्वरी की प्रतिमा स्थापित की थी।यह तुलसीपुर रेलवे स्टेशन से लगभग 1600 मीटर की दूरी पर है । यह  मंदिर 51 शक्तिपीठ में से एक माना जाता है। यहाँ पर दोनों नवरात्रि में भव्य उत्सव मनाया जाता है। रेलवे द्वारा यात्रा का मुख्य रास्ता गोंडा रेलवे स्टेशन  से बलरामपुर और बलरामपुर से तुलसीपुर पहुँचा जा सकता है।।देवीपाटन मे चार तहसील है।। 

श्रेणी:उत्तर प्रदेश
श्रेणी:उत्तर प्रदेश के नगर
श्रेणी:उत्तर प्रदेश के मण्डल
बरेली मंडल

बरेली भारत के उत्तर प्रदेश प्रान्त का एक मंडल है। इसमें बदायूँ, बरेली, पीलीभीत और शाहजहाँपुर जिले आते हैं।
बरेली मंडल में प्राचीन व प्रसिद्ध शहर बरेली,तिलहर,पीलीभीत,शाहजहांपुर हैं..

श्रेणी:उत्तर प्रदेश के मण्डल
प्रयागराज मण्डल

अंगूठाकार
प्रयागराज भारत में उत्तर प्रदेश प्रान्त का एक मंडल है। इसमें प्रयागराज, फतेहपुर, कौशाम्बी और प्रतापगढ़ जिले आते हैं।

## सन्दर्भ

श्रेणी:उत्तर प्रदेश के मण्डल
आजमगढ़ मंडल

आज़मगढ़ भारत में उत्तर प्रदेश प्रान्त का एक मंडल है। इसमें आज़मगढ़, बलिया और मऊ जिले आते हैं।

श्रेणी:उत्तर प्रदेश के मण्डल
अलीगढ़ मंडल

अलीगढ़, भारत में उत्तर प्रदेश राज्य का एक मंडल है। इसमें पश्चिमी उत्तर प्रदेश के चार जिले- अलीगढ़, हाथरस, एटा एवं काशीराम नगर (कासगंज) सम्मिलित हैं।

श्रेणी:उत्तर प्रदेश के मण्डल
श्रेणी:अलीगढ़ ज़िला
आगरा मंडल

आगरा भारत के उत्तर प्रदेश प्रान्त का एक मंडल है। इसमें आगरा फ़िरोज़ाबाद मैनपुरी और मथुरा जिले आते हैं।

श्रेणी:उत्तर प्रदेश के मण्डल
गोरखपुर मंडल

**गोरखपुर** भारत में उत्तर प्रदेश प्रान्त का एक मंडल है। इसमें देवरिया, गोरखपुर, कुशीनगर, महराजगंज जिले आते हैं।

गोरखपुर मंडल के यह चारों जिले ऐतिहासिक हैं, कुशीनगर जिले का अपने अत्यंत प्राचीन इतिहास के साथ कुशीनगर का अलग ही महत्व है। हिमालय की तराई वाले क्षेत्र में स्थित कुशीनगर का इतिहास अत्यंत ही प्राचीन व गौरवशाली है। वर्ष 1876 ई0 में अंग्रेज पुरातत्वविद ए. कनिंघम ने कुशीनगर की खोज की थी। उस समय खुदाई में छठी शताब्दी की बनी भगवान बुद्ध की लेटी हुई प्रतिमा मिली थी इसके अलावा रामाभार स्तूप और और माथाकुंवर मंदिर भी खोजे गए थे। वाल्मीकि रामायण में उल्लेख मिलता है कि यह स्थान त्रेता युग में भी आबाद था और यहां मर्यादा पुरुषोत्तम भगवान राम के पुत्र कुश की राजधानी थी जिसके चलते इसे कुशावती के नाम से जाना गया। छठी शताब्दी की शुरूआत में यहां भगवान बुद्ध का आगमन हुआ था। कुशीनगर में ही उन्होंने अपना अंतिम उपदेश देने के बाद महापरिनिर्वाण को प्राप्त किया था।  

वही बात करे देवरिया जिले की तो देवरिया जनपद 16 मार्च 1946 को गोरखपुर जनपद का कुछ पूर्व-दक्षिण भाग लेकर बनाया गया. ऐसा माना जाता है की देवरिया नाम, ‘देवारण्य’ या शायद ‘देवपुरिया’ से उत्तपन्न हुआ . आधिकारिक राजपत्रों के मुताबिक, जनपद का नाम ‘देवरिया’ इसके मुख्यालय के नाम से लिया गया है और ‘देवरिया’ शब्द का मतलब आमतौर पर एक ऐसा स्थान, जहां मंदिर हैं . नाम ‘देवरिया’ एक जीवाश्म (टूटी हुई) शिव मंदिर द्वारा अपने उत्तर में ‘कुर्ना नदी’ की ओर से उत्पन्न हुआ।  

ऐसे गोरखपुर मंडल के चारो जिले अत्यंत ऐतिहासिक हैं। 

## सन्दर्भ
  
 

श्रेणी:उत्तर प्रदेश के मण्डल
झाँसी मंडल

झाँसी भारत में उत्तर प्रदेश प्रान्त का एक मंडल है। इसमें जालौन, झांसी और ललितपुर जिले आते हैं। ये मंडल संभावित बुंदेलखंड प्रांत में आता है।

श्रेणी:उत्तर प्रदेश के मण्डल